মুক্ত-সংস্কৃতি আন্দোলন
মুক্ত-সংস্কৃতি আন্দোলন একটি সামাজিক আন্দোলন যা অন্যের সৃজনশীল কাজগুলিকে বিনামূল্যে সামগ্রী বা উন্মুক্ত সামগ্রী হিসাবে বিতরণ, সংশোধন এবং প্রচার করার অবাধ স্বাধীনতা প্রদাণ করা| জ্ঞান-বিজ্ঞান, শিক্ষা কিংবা গবেষণার স্বার্থে কোন প্রকার ক্ষতিপূরণ ছাড়াই, ইন্টারনেট এবং অন্যান্য ধরনের মিডিয়ার ব্যবহার সর্বসাধারণের জন্য নিশ্চিত করা মুক্ত-সংস্কৃতি আন্দোলনের অন্যতম মূখ্য বিষয়। যেখানে সৃজনশীল কর্ম বা সামগ্রীর মূল প্রণেতা তার প্রণীত সৃজনশীল কাজগুলির উপর কোন রকম বিধিনিষেধ আরোপ না করা এবং জনকল্যাণের স্বার্থে সবার জন্য উন্মুক্ত ব্যবহার করার সম্মতি প্রদান করা। এই আন্দোলনটি কোন সৃজনশীল কর্মের উপর অতিরিক্ত-সীমাবদ্ধতা ও কপিরাইট আইন বিবেচনা করে তাতে আপত্তি জানায়। আন্দোলনের অনেক সদস্য যুক্তি দেখান যে এই জাতীয় আইন সৃজনশীলতাকে বাধা দেয়। যার ফলে মুক্ত জ্ঞান-বিজ্ঞান চর্চা ও তার বিকাশকে বাধাগ্রস্থ করছে। তারা এই সিস্টেমটিকে " অনুমতি সংস্কৃতি " বলে। লরেন্স লেসিগ কর্তৃক শুরু করা ক্রিয়েটিভ কমন্স হল এমন একটি সংস্থা যা সকল পর্যায়ের ব্যক্তি বা গোষ্ঠীকে বিভিন্ন শর্তে শেয়ারিং এবং রিমিক্সিংয়ের অনুমতি দেয় এমন লাইসেন্স সরবরাহ করে এবং বিভিন্ন ক্রিয়েটিভ কমন্স-লাইসেন্সকৃত কাজের একটি অনলাইন অনুসন্ধানও সরবরাহ করে। মুক্ত সংস্কৃতি আন্দোলন, মুক্ত ধারণা ও মুক্ত-উৎস-সফ্টওয়্যার আন্দোলনের পাশাপাশি মুক্ত ও অ্যাক্সেস (ওএ), রিমিক্স সংস্কৃতি, হ্যাকার সংস্কৃতি সহ অন্যান্য আন্দোলন এবং তাদের দর্শনগুলির সমন্বয়সাধন করা হয়েছে। যেমন, জ্ঞান আন্দোলনের অ্যাক্সেস, কপিলিফ্ট আন্দোলন এবং পাবলিক ডোমেন মুভমেন্ট ইত্যাদি।